b'\n_START_ARTICLE_\nInex Partners\n_START_SECTION_\nToimitilat\n_START_PARAGRAPH_\nInexin p\xc3\xa4ivitt\xc3\xa4is- ja k\xc3\xa4ytt\xc3\xb6tavaroiden logistiikkakkeskukset sijaitsevat Sipoon Bastuk\xc3\xa4rriss\xc3\xa4. Sipoon p\xc3\xa4ivitt\xc3\xa4istavaroiden logistiikkakeskuksen 1. vaihe otettiin k\xc3\xa4ytt\xc3\xb6\xc3\xb6n 2016 ja Espoon Kilossa sijaitsevan vanhan logistiikkakeskuksen toiminnot siirtyv\xc3\xa4t kokonaisuudessaan Sipooseen vuosien 2016-2018 v\xc3\xa4lisen\xc3\xa4 aikana. Sipoon logistiikkakeskus on Suomen suurin logistiikkakeskus ja se on toiminnoiltaan pitk\xc3\xa4lle automatisoitu. Kilon toimipisteess\xc3\xa4 on ollut toimintaa 1960-luvulta alkaen ja tontille on aiemmin ollut rautatieyhteys ja oma veturi.  Kilon toimipisteen maamerkki, suuri pallon muotoinen \xc3\xb6ljys\xc3\xa4ili\xc3\xb6 rakennettiin \xc3\xb6ljykriisin aikaan 1970-luvulla. S\xc3\xa4ili\xc3\xb6it\xc3\xa4 oli alkujaan kaksi, mutta toinen niist\xc3\xa4 on purettu.  _NEWLINE_K\xc3\xa4ytt\xc3\xb6tavaroiden logistiikkakeskus otettiin k\xc3\xa4ytt\xc3\xb6\xc3\xb6n vuonna 2012.  Sit\xc3\xa4 ennen k\xc3\xa4ytt\xc3\xb6tavaroita k\xc3\xa4siteltiin ja toimitettiin Vantaan Hakkilan toimipisteest\xc3\xa4.  _NEWLINE_Sipoon logistiikkakeskuksen lis\xc3\xa4ki Inexill\xc3\xa4 on alueterminaalit Lemp\xc3\xa4\xc3\xa4l\xc3\xa4ss\xc3\xa4, Kuopiossa sek\xc3\xa4 Oulussa.'